Diari Oficial de la Generalitat Valenciana


Sumari del DOGV 8542, del 07-05-2019 (2019/4581)

Extracte de la Resolució de 30 d'abril, del director general de Política Educativa de la Conselleria d'Educació, Investigació Cultura i Esport, per la qual es convoquen subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2019-2020.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8542

Data del DOGV
:   07-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4581


Data del document
:   30-04-2019

Organisme emissor
:   Conselleria d'Educació, Investigació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

Extracte de la Resolució de 30 d'abril, del director general de Política Educativa de la Conselleria d'Educació, Investigació Cultura i Esport, per la qual es convoquen subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2019-2020. [2019/4581]  
  
  
BDNS (identif.): 452737.  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions: http://www.pap.hacienda.gob.es/bdnstrans/GE/ca/index  
Així mateix, es troba disponible en l'adreça web:  
http://www.ceice.gva.es/web/innovacion-educacion/convocatorias-de-proyectos-de-innovacion  
  
Primer. Beneficiaris  
Els beneficiaris seran els centres docents no universitaris de la Comunitat Valenciana que complisquen els requisits següents:  
a) Ser un centre docent, de titularitat pública o privada, sostingut amb fons públics.  
b) Estar inscrit en el registre de centres docents de la Comunitat Valenciana.  
c) No tindre, els centres docents privats concertats, alguna de les prohibicions per a obtindre la condició de beneficiari indicades en l'article 13, apartats 2 i 3 de la Llei 38/2003, de 17 de novembre, general de subvencions.  
  
Segon. Objecte  
Es convoca un concurs públic en règim de concurrència competitiva per a la concessió de subvencions i assignacions econòmiques per a desenvolupar projectes d'investigació i innovació educativa, en centres docents no universitaris sostinguts amb fons públics de la Comunitat Valenciana, durant el curs acadèmic 2019-2020.  
  
Tercer. Bases reguladores  
Ordre 31/2016, de 4 de juliol, de la Conselleria d'Educació, Investigació, Cultura i Esport, per la qual s'aproven les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana.  
  
  
Quart. Dotació pressupostària  
1. Les quantitats concedides als projectes seleccionats tindran com a finalitat ajudar a sufragar totalment o parcialment les despeses que genere la seua realització en els termes que disposen l'ordre de bases 31/2016 i aquesta convocatòria.  
2. El finançament d'aquestes quantitats assignades als centres docents públics, amb caràcter de despesa extraordinària de funcionament, s'abonarà amb càrrec al capítol II del programa pressupostari 421.50, del pressupost de la Generalitat de l'any 2019, per un import global màxim d'1.800.000 euros.  
3. El finançament d'aquestes quantitats, destinades a centres docents privats concertats amb caràcter de subvenció, s'abonarà amb càrrec al capítol IV de la línia de subvenció S6968000, del programa pressupostari 421.50, del pressupost de la Generalitat de l'any 2019, per un import global màxim de 126.050 euros.  
  
Cinqué. Termini de presentació de les sol·licituds  
1. El termini de presentació de sol·licituds de participació serà:  
a) Centres públics i privats concertats que presenten un projecte nou: des de les 9 hores del 14 de maig a les 14 hores del dia 27 de maig de 2019.  
b) Centres públics i privats concertats que presenten un projecte de continuïtat: des de les 09.00 hores del 4 de juny a les 14.00 hores del dia 17 de juny de 2019.  
  
Sisé. Altres dades  
1. Sol·licituds: Les sol·licituds les formalitzarà la persona que ostente la representació legal del centre, mitjançant el formulari de l'Oficina Virtual de Centres Educatius (OVICE), hi adjuntarà la documentació indicada en el resolc dotze, punt 3, de la resolució de convocatòria i pujarà el vídeo. El manual per a emplenar la sol·licitud a través de l'Oficina Virtual de Centres Educatius i per a recodificar i pujar el vídeo, estaran disponibles en l'adreça d'internet següent: http://www.ceice.gva.es/web/innovacion-educacion/convocatorias-de-proyectos-de-innovacion  
2. Documentació a presentar amb la sol·licitud: la prevista en el resolc dotze, punt tres, de la convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc deu de la convocatòria.  
4. Forma de justificació: la justificació del projecte i de l'ajuda s¿haurà de realitzar d'acord amb el projecte subvencionat i en els termes fixats en el resolc catorze de la convocatòria.  
  
València, 30 d'abril de 2019.- El director general de Política Educativa: Jaume Fullana Mestre.